E 1925 ez eo kaset da strollad-ren ar marechal Pétain, besprezidant Kuzul uhel ar brezel. Kaset eo da Drier e 1927, evel komandant an 19vet Batailhon chaseourien war droad (BCP). D'ar c'hentañ a viz Genver 1928 e teu e eil verc'h, Anna, er bed. De Gaulle zo kaset d'ar Sav-Heol e 1929 ha tremen a ra daou vloaz e Beyrouth gant e diegezh. E 1931 e anver anezhañ e Sekretouriezh Hollek an Difenn Broadel e Pariz. A-bouez eo ar post nevez-se evitañ rak tro en deus d'ober anaoudegezh gant aferioù ar stad.